ಉಪದೇಶ ಸಾರ (ಪುಸ್ತಕ)

ರಮಣ ಮಹರ್ಷಿಗಳ ಕೆಲವೇ ಗ್ರಂಥಗಳಲ್ಲಿ ಅತ್ಯಂತ ಪ್ರಸಿದ್ಧವಾದ ಗ್ರಂಥ ಉಪದೇಶ ಸಾರ. ಮೂಲ ತಮಿಳಿನಲ್ಲಿ 'ಉಳ್ಳದ್ದು ನಾರ್ಪುದು' ಎಂದಿದೆ
 ಉಪದೇಶ ಸಾರ
ಉಪದೇಶ ಸಾರ ೩೦ ಸೂತ್ರಗಳು
 ಕರ್ತುರಾಜ್ಞಯಾ ಪ್ರಾಪ್ಯತೇ ಫಲಮ್ | 
 ಕರ್ಮ ಕಿಂ ಪರಂ ಕರ್ಮ ತಜ್ಜಡಮ್ ||೧||
 ಕೃತಿಮಹೋದಧೌ ಪತನಕಾರಣಮ್ | 
 ಫಲಮಶಾಶ್ವತಂ ಗತಿನಿರೋಧಕಮ್ ||೨||
 ಈಶ್ವರಾರ್ಪಿತಂ ನೇಚ್ಛಯಾ ಕೃತಮ್ | 
 ಚಿತ್ತಶೋಧಕಂ ಮುಕ್ತಿಸಾಧಕಮ್ ||೩||
 ಕಾಯವಾಙ್ಮನಃ ಕಾರ್ಯಮುತ್ತಮಮ್ | 
 ಪೂಜನಂ ಜಪಶ್ಚಿನ್ತನಂ ಕ್ರಮಾತ್ ||೪||
 ಜಗತ ಈಶಧೀಯುಕ್ತಸೇವನಮ್ | 
 ಅಷ್ಟಮೂರ್ತಿಭೃದ್ದೇವಪೂಜನಮ್ ||೫||
 ಉತ್ತಮಸ್ತವಾದುಚ್ಚಮನ್ದತಃ | 
 ಚಿತ್ತಜಂ ಜಪಧ್ಯಾನಮುತ್ತಮಮ್ ||೬||
 ಆಜ್ಯಧಾರಯಾ ಸ್ರೋತಸಾ ಸಮಮ್ | 
 ಸರಲಚಿನ್ತನಂ ವಿರಲತಃ ಪರಮ್ ||೭||
 ಭೇದಭಾವನಾತ್ಸೋಽಹಮಿತ್ಯಸೌ | 
 ಭಾವನಾಽಭಿದಾ ಪಾವನೀ ಮತಾ ||೮||
 ಭಾವಶೂನ್ಯಸದ್ಭಾವಸುಸ್ಥಿತಿಃ | 
 ಭಾವನಾಬಲಾದ್ಭಕ್ತಿರುತ್ತಮಾ ||೯||
 ಹೃತ್ಸ್ಥಲೇ ಮನಃ ಸ್ವಸ್ಥತಾ ಕ್ರಿಯಾ | 
 ಭಕ್ತಿಯೋಗಬೋಧಾಶ್ಚ ನಿಶ್ಚಿತಮ್ ||೧೦||
 ವಾಯುರೋಧನಾಲ್ಲೀಯತೇ ಮನಃ | 
 ಜಾಲಪಕ್ಷಿವದ್ರೋಧಸಾಧನಮ್ ||೧೧||
 ಚಿತ್ತವಾಯವಶ್ಚಿತ್ಕ್ರಿಯಾಯುತಾಃ | 
 ಶಾಖಯೋರ್ದ್ವಯೀ ಶಕ್ತಿಮೂಲಕಾ ||೧೨||

 ಲಯವಿನಾಶನೇ ಉಭಯರೋಧನೇ | 
 ಲಯಗತಂ ಪುನರ್ಭವತಿ ನೋ ಮೃತಮ್ ||೧೩||
 ಪ್ರಾಣಬನ್ಧನಾಲ್ಲೀನಮಾನಸಮ್ | 
 ಏಕಚಿನ್ತನಾನ್ನಾಶಮೇತ್ಯದಃ ||೧೪||
 ನಷ್ಟಮಾನಸೋತ್ಕೃಷ್ಟಯೋಗಿನಃ | 
 ಕೃತ್ಯಮಸ್ತಿ ಕಿಂ ಸ್ವಸ್ಥಿತಿಂ ಯತಃ ||೧೫||
 ದೃಶ್ಯವಾರಿತಂ ಚಿತ್ತಮಾತ್ಮನಃ | 
 ಚಿತ್ತ್ವದರ್ಶನಂ ತತ್ತ್ವದರ್ಶನಮ್ ||೧೬||
 ಮಾನಸಂ ತು ಕಿಂ ಮಾರ್ಗಣೇ ಕೃತೇ | 
 ನೈವ ಮಾನಸಂ ಮಾರ್ಗ ಆರ್ಜವಾತ್ ||೧೭||
 ವೃತ್ತಯಸ್ತ್ವಹಂ ವೃತ್ತಿಮಾಶ್ರಿತಾಃ | 
 ವೃತ್ತಯೋ ಮನೋ ವಿದ್ಧ್ಯಹಂ ಮನಃ ||೧೮||
 ಅಹಮಯಂ ಕುತೋ ಭವತಿ ಚಿನ್ವತಃ | 
 ಅಯಿ ಪತತ್ಯಹಂ ನಿಜವಿಚಾರಣಮ್ ||೧೯||
 ಅಹಮಿ ನಾಶಭಾಜ್ಯಹಮಹಂತಯಾ | 
 ಸ್ಫುರತಿ ಹೃತ್ಸ್ವಯಂ ಪರಮಪೂರ್ಣಸತ್ ||೨೦||
 ಇದಮಹಂಪದಾಭಿಖ್ಯಮನ್ವಹಮ್ | 
 ಅಹಮಿ ಲೀನಕೇಽಪ್ಯಲಯಸತ್ತಯಾ ||೨೧||
 ವಿಗ್ರಹೇನ್ದ್ರಿಯಪ್ರಾಣಧೀತಮಃ | 
 ನಾಹಮೇಕಸತ್ತಜ್ಜಡಂ ಹ್ಯಸತ್ ||೨೨||
 ಸತ್ತ್ವಭಾಸಿಕಾ ಚಿತ್ಕ್ವ ವೇತರಾ | 
 ಸತ್ತಯಾ ಹಿ ಚಿಚ್ಚಿತ್ತಯಾ ಹ್ಯಹಮ್ ||೨೩||
 ಈಶಜೀವಯೋರ್ವೇಷಧೀಭಿದಾ | 
 ಸತ್ಸ್ವಭಾವತೋ ವಸ್ತು ಕೇವಲಮ್ ||೨೪||
 ವೇಷಹಾನತಃ ಸ್ವಾತ್ಮದರ್ಶನಮ್ | 
 ಈಶದರ್ಶನಂ ಸ್ವಾತ್ಮರೂಪತಃ ||೨೫||
 ಆತ್ಮಸಂಸ್ಥಿತಿಃ ಸ್ವಾತ್ಮದರ್ಶನಮ್ | 
 ಆತ್ಮನಿರ್ದ್ವಯಾದಾತ್ಮನಿಷ್ಠತಾ ||೨೬||
 ಜ್ಞಾನವರ್ಜಿತಾಽಜ್ಞಾನಹೀನಚಿತ್ | 
 ಜ್ಞಾನಮಸ್ತಿ ಕಿಂ ಜ್ಞಾತುಮನ್ತರಮ್ ||೨೭||
 ಕಿಂ ಸ್ವರೂಪಮಿತ್ಯಾತ್ಮದರ್ಶನೇ | 
 ಅವ್ಯಯಾಭವಾಪೂರ್ಣಚಿತ್ಸುಖಮ್ ||೨೮||
 ಬನ್ಧಮುಕ್ತ್ಯತೀತಂ ಪರಂ ಸುಖಮ್ | 
 ವಿನ್ದತೀಹ ಜೀವಸ್ತು ದೈವಿಕಃ ||೨೯||
 ಅಹಮಪೇತಕಂ ನಿಜವಿಭಾನಕಮ್ | 
 ಮಹದಿದಂ ತಪೋ ರಮಣವಾಗಿಯಮ್ ||೩೦||
ಆಧಾರ
https://kn.wikipedia.org/wiki/%E0%B2%B0%E0%B2%AE%E0%B2%A3_%E0%B2%AE%E0%B2%B9%E0%B2%B0%E0%B3%8D%E0%B2%B7%E0%B2%BF
http://sanskritdocuments.org/all_unic/upadeshasArabhAShyam_sa.html
ವರ್ಗ:ಪುಸ್ತಕಗಳು